Doris Day

Doris Day (* 3. April 1922De meesten Biografien, dorünner ok de Brockhaus Enzyklopädie un Kay Weniger: Das große Personenlexikon des Films, schrievt 1924 as Geboortsjohr; en Minnerheit, dorünner de Internet Movie Database, dorgegen 1922. De amtlich Volkstellen in hör Heimatstadt Cincinnati van’ 1. April 1930 gifft hör Öller mit söben Johr an (Mikrofilm: Stadtarchiv Cincinnati/Ohio, Federal Census 1930, Enumeration District 55, Rolle 1808, S. 10A). in Cincinnati, Ohio, as Doris Mary Ann Kappelhoff; † 13. Mai 2019 in Carmel Valley Village, Kalifornien) weer en US-amerikaansch Filmschauspelerin un Singerin. In de laat 1950er un fröh 1960er Johren tell se to den populärsten un kommerziell spoodrieksten Hollywoodstars.

 Leven 
 Kindheit un Jöögd (1922–1939) 
Doris Mary Ann Kappelhoff wurr as dart Kind vun den Musiklehrer William Kappelhoff (1892–1967) un de sien Ehefru Alma Sophia Welz (1895–1976) boren. Beid Öllern weern as Kinner vun düütsch Inwannerer ok in Cincinnati boren.Vörfohren vun Doris Day (mit Bornnahwiesen to hör Öllern un Grootöllern). Se wull eenig Danzerin wurrn, muss dat aver upgeven as se bi en Autounfall mit 14 Johr hör Been braken hett. 

 Fröh Johre (1939–1947) 
Se is bi den Rundfunk un in Nachtklubs uptreden, bevör se as Singerin bi de Bands vun Bob Crosby un Les Brown arbeiten dee. Ehr Dörbröök harr se 1944 mit den 1944 mit den Nummer-1-Hit Sentimental Journey, de mit My Dreams Are Getting Better All the Time en wiedere Hit folgen dee. Hör Arbeitgever, de Nachtclubbesitter un Bandleader Barney Rapp, geev hör nah dat Leed Day After Day den Künstlernaam „Doris Day“.Vgl. Doris Day Autobiographie: Doris Day. Her Own Story, by A. E. Hotchner. 6. Uplaag. New York: Bantam Books, S. 43; ok so in Braun, Eric: Doris Day. 5. Uplaag London: Orion, S. 42f. In de Folgetiet hett se ünner annern mit Frank Sinatra, Bob Hope un Dinah Shore för verscheeden Radiosendungen tosommenarbeit. .

 Filmverdrag bi Warner Brothers (1947–1954) 
Hör eerst Film Romance on the High Seas, ünner de Regie vun Michael Curtiz, keem 1948 in’t Kino. Dormit kreeg se denn ok hör darten Nummer-1-Hit It′s Magic. Dornah geev dat överwiegend heitere Filmmusicals in de se vör allen singen un komisch ween muss. In de Tiet hett se blots wenig ernst Rullen speelt. Hör bekannst Filmpartner in disse Tiet weern Jack Carson, Kirk Douglas, Lauren Bacall, Ronald Reagan, Ginger Rogers, Frank Sinatra un Danny Thomas, mit de se to’n Deel later ok noch persönlich good Früend weer. 1951 hett se in dart Ehe den Produzenten Martin Melcher heiraadt, mit de se bit to sien Dood 1968 verheiraadt weer. 

Den gröttsten Spood in disse Tiet fier se 1953 mit dat Western-Musical Schwere Colts in zarter Hand an de Siet vun Howard Keel. Mit dat Leed Secret Love ut dissen Film, de 1954 mit den Oscar as best Filmsong uttekent wurr, harr se nah Love Somebody mit Buddy Clark un A Guy Is a Guy ehr fievten un letzten Nummer-1-Hit.

 Rullenwessel (1954–1959) 
As sück Doris Day hör Filmrullen sülvst utsöken kunn, hett se sück för Love Me or Leave Me|Tyrannische Liebe entscheedt, en Wark, dat de dramatische Levensgeschichte vun de Singerin Ruth Etting dorstellen dee un mit en Oscar uttekent wurr. Dornah is se 1956 mit James Stewart in den Alfred-Hitchcock-Thriller Der Mann, der zuviel wußte un hett dat Leed Que Sera, Sera (Oscar-Utteknung) ut den Film to hör Erkennungsmelodie makt. Dornah harr se eerst Mal nich mehr so grooten Spood mit hör Films, hett aber Midden vun de 1960er Johren en Reeg vun eegen Platten upnommen.

 Internatschonale Filmkarriere (1959–1965) 
Ehrn endgültigen Dörbröök as kassenträchtig Filmstar harr Doris Day mit den Film Bettgeflüster an de Siet vun Rock Hudson, för den se hör eerst un eenzig Oscar-Nomineeren kreeg. Mit Hudson hett se 1961 un 1964 de bannig spoodriek Nahfolger Lover Come Back un Send Me No Flowers dreiht. Se wurr dormit ok en vun de beliebtesten Schauspelerinnen vun Amerika un speel ok in anner kommerziell spoodriek Filmkummedien as That Touch of Mink (mit den Golden Globe as best Kummedie uttekent) neben Cary Grant oder The Thrill of It All un Move Over, Darling mit James Garner mit. Hör letzt dramatisch Rolle harr se 1960 in den Psychothriller Midnight Lace. 

Bit 1968 hett se denn noch Films makt, de aber nich mehr so spoodriek weer. Nah de Dood vun hör Mann Martin Melcher hett se kein Rullen mehr annommen. Melcher oder hör Anlageberader Jerry Rosenthal harrn hör Vermögen verspekuleert. Rosenthal hett sück nahderhenn in en Vergliek verplicht, 10 Million US-Dollar an Day to betallen.

 Torüchtehn in’t Privatleven 
Midden vun de 1970er Johren verschwunn Doris Day ut de Apenlichkeit. Hör veerte Ehe, de se 1976 mit Barry Comden slooten harr, wurr 1981 scheedt. Se hett sück denn för den Deertenschuul insett un se hett de Stiften Doris Day Animal League grünnd. 1985/86 kehr se in’t Feernsehn torüch un harr in hör Talkshow Doris Day′s Best Friends Deertenleev un dat Lieden vun Deerten to’n Thema. 1989 kreeg se den Cecil B. DeMille Award der Foreign Press Association in Hollywood för hör Levenswark. Day truck sück dornah weer in’t Privatleven torüch un bedrifft in Carmel mit hör Gewarfspartner Dennis LeVette en lütt Hotel mit de Naam Cypress Inn.

 Filmrullen (Utwahl) 
 Johr Titel Synchroonsnacker 1948 Romance on the High Seasdt.: Zaubernächte in Rio Tina Eilers 1949 My Dream is Yoursdt.: Mein Traum bist Du Tina Eilers 1949 It’s a Great Feelingdt.: Ein tolles Gefühl Viktoria Brams 1950 Young Man with a Horndt.: Der Jazztrompeter   1950 Tea for Twodt.: Bezaubernde Frau   1951 Storm Warningdt.: Der Gefangene des Ku-Klux-Klan Sigrid Lagemann (Synchro 1959) 1951 On Moonlight Baydt.: Romanze mit Hindernissen   1952 The Winning Team   1953 Calamity Janedt.: Schwere Colts in zarter Hand Margot Leonard 1954 Lucky Medt.: Das blonde Glück Margot Leonard 1954 Young at Heartdt.: Man soll nicht mit der Liebe spielen Margot Leonard 1955 Love Me or Leave Medt.: Nachtclub-Affären Tilly Lauenstein 1956 The Man Who Knew Too Muchdt.: Der Mann, der zuviel wusste Edith Schneider 1956 Juliedt.: Mord in den Wolken Tilly Lauenstein 1958 Teacher’s Petdt.: Reporter der Liebe Edith Schneider 1958 The Tunnel of Lovedt.: Babys auf Bestellung Edith Schneider 1959 It Happened to Janedt.: Mit mir nicht, meine Herren Edith Schneider 1959 Pillow Talkdt.: Bettgeflüster Edith Schneider 1960 Please Don’t Eat the Daisiesdt.: Meisterschaft im Seitensprung Edith Schneider 1960 Midnight Lacedt.: Mitternachtsspitzen Edith Schneider 1961 Lover Come Backdt.: Ein Pyjama für zwei Edith Schneider 1962 That Touch of Minkdt.: Ein Hauch von Nerz Edith Schneider 1962 Billy Rose’s Jumbodt.: Spiel mit mir Edith Schneider 1963 The Thrill of it Alldt.: Was diese Frau so alles treibt Edith Schneider 1963 Move Over, Darlingdt.: Eine zuviel im Bett Edith Schneider 1964 Send Me No Flowersdt.: Schick mir keine Blumen Edith Schneider 1965 Do Not Disturbdt.: Bitte nicht stören! Edith Schneider 1966 The Glass Bottom Boatdt.: Spion in Spitzenhöschen Ilse Kiewiet 1967 Tha Ballad of Josiedt.: Das Teufelsweib von Texas Edith Schneider 1967 Caprice Edith Schneider 1968 Where Were You When the Lights Went Out?dt.: Als das Licht ausging… Edith Schneider 1968 With Six You Get Eggrolldt.: Der Mann in Mammis Bett Ilse Kiewiet 1968-73 The Doris Day Show, Feernsehreegdt.: Doris Day in… Ilse Kiewiet 

 Literatur 
Düütsch
 George Morris: Doris Day: Ihre Filme – ihr Leben (Originaltitel: Doris Day). Düütsch vun Claudia Walter. 2. Oplaag. Heyne, München 1987, ISBN 3-453-86061-6 (Heyne-Filmbibliothek. Band 61).
 Tedd Thomey: Doris Day. Ein Lebensbericht (Originaltitel: Doris Day). Düütsch vun Ellen Synthesen. Heyne, München 1965.
 Diskografie ut: Frank Laufenberg: Hit-Lexikon des Rock & Pop.

Engelsch
 Eric Braun: Doris Day. 2. bearb. Opl. Orion, London 2004. ISBN 978-0-7528-1715-6
 Tom Santopietro: Considering Doris Day. New York, St. Martin's Press ???

 Weblenken 
 Offiziell Homepage vun Doris Day (online siet August 2010)


 Everybody's Darling: Doris Day wird 85 – Porträt vun Julia Mohr bi zeit.de, 3. April 2009
 Seidl, Christian: Doris Day: Eine Dame verschwindet – Porträt bi vanityfair.de
 Biografie up film-zeit.de
 Discovering Doris. dorisdaytribute.com Diskografie, Filmografie, Forum (engelsch)
 DNB-Katalog

 Enkeld 

Kategorie:Schauspeler
Kategorie:Singer
Kategorie:Börger von de USA
Kategorie:Fru
Kategorie:Boren 1922
Kategorie:Storven 2019